钦定古今图书集成/明伦汇编/官常典/第798卷 > 张显宗
## 钦定古今图书集成/明伦汇编/官常典/第798卷 > 张显宗

按《明外史》本传：“显宗，字明远，宁化人。洪武二十四年，
进士及第，授编修，迁太常寺丞。三十年，命署国子监
事，寻拜祭酒。上疏申明学规凡数事，人方之宋讷。建
文四年，迁工部右侍郎，募丁壮于江西。成祖即位，军
士执之以献，谪戍兴州。交阯平，起为布政使。能以文
学饰吏事。永乐七年，卒于官。”